钦定古今图书集成/理学汇编/文学典/第145卷 > 《徐师曾文体明辩》 > 又〈前题〉 文徵明
## 钦定古今图书集成/理学汇编/文学典/第145卷 > 《徐师曾文体明辩》 > 又〈前题〉 文徵明

拂拭残碑，敕飞字、依稀堪读。慨当初、倚飞何重，后来
何酷。果是功成身合死，可怜事去言难赎。最无辜、堪
恨更堪悲，风波狱。　岂不念，中原蹙。岂不念，徽钦辱。
念徽钦既返，此身何属。千载休谈南渡错，当时自怕
中原复。笑区区一桧，亦何能，逢其欲。